Eelpool viidatud andmete ja dokumentide suhteliselt täpne loetelu peaks tagama omandajale selgema ettekujutuse temalt osaluse omandamisest teavitamisel  nõutavatest dokumentidest ja andmetest. Arvestades asjaolu, et üldine menetlustähtaeg (60 päeva) ei hakka jooksma enne, kui omandaja poolt on Finantsinspektsioonile esitatud osaluse omandamise teatis koos kõigi nõutud lisadokumentide ja -andmetega, on täpse ning ammendava loetelu osaluse omandajale eelnevalt õigusaktide kaudu teatavaks tegemine vajalik, tagamaks muuhulgas nn olulise osaluse direktiivi üldise eesmärgi - läbipaistvate hindamiskriteeriumite ja menetlusekorra kehtestamise - elluviimise.